[pic] | EUROOPA ÜHENDUSTE KOMISJON |

Brüssel 6.3.2007

SEK(2007) 304

KOMISJONI TALITUSTE TÖÖDOKUMENT

Lisatud dokumendile ETTEPANEK EUROOPA PARLAMENDI JA NÕUKOGU MÄÄRUS millega muudetakse määrust nr 11 veohindade ja veotingimustega seotud diskrimineerimise kaotamise kohta Euroopa Majandusühenduse asutamislepingu artikli 79 lõike 3 rakendamisel ning Euroopa Parlamendi ja nõukogu määrust (EÜ) nr 852/2004 toiduainete hügieeni kohta Mõju hindamise kokkuvõte (Määrus nr 11, veodokument) {KOM(2007) 90 lõplik}{SEK(2007) 303}{SEK(2007) 301}{SEK(2007) 302}

KOMISJONI TALITUSTE TÖÖDOKUMENT

Lisatud dokumendile ETTEPANEK EUROOPA PARLAMENDI JA NÕUKOGU MÄÄRUS millega muudetakse määrust nr 11 veohindade ja veotingimustega seotud diskrimineerimise kaotamise kohta Euroopa Majandusühenduse asutamislepingu artikli 79 lõike 3 rakendamisel ning Euroopa Parlamendi ja nõukogu määrust (EÜ) nr 852/2004 toiduainete hügieeni kohta Mõju hindamise kokkuvõte (Määrus nr 11, veodokument)

Kommenteeritud kokkuvõte

Ettepanek, millele käesolev mõju hindamine on lisatud, on osa laiaulatuslikust halduskoormuse vähendamise kavast. Määrus nr 11 veohindade ja veotingimustega seotud diskrimineerimise kaotamise kohta võeti vastu 1960. aastal. Sellega on kehtestatud nõue, et ettevõtjad peavad kaupade vedamisel üle ELi sisepiiride täitma kaupadega kaasas käiva dokumendi, mis sisaldab andmeid tariifide, kokkulepete, veohindade ja -tingimuste kohta. See nõue on pärit ajast, mil Eli-sisene transport oli rangelt reguleeritud ja kehtivate eeskirjade täitmiseks oli vaja esitada märkimisväärne hulk andmeid. Kaubavedude liberaliseerimisega on suur osa kõnealustest teavitamisnõuetest muutunud tarbetuks. Seda enam, et samad andmed kantakse niikuinii muudesse dokumentidesse, nagu saatekirjad. Eraldi dokumendi täitmine ei anna mingit lisaväärtust ja kulutab ekspediitorite aega ja raha. Hinnanguliselt ulatuvad nende vormide täitmise aja- ja rahakulud aastas ligikaudu 160 miljoni euroni. Paljudes ELi liikmesriikides moodustavad suure osa ekspediitoriteenuste sektorist väikesed ja keskmise suurusega ettevõtted ning seetõttu mõjutab see nõue neid eriti tugevasti.

Ettepaneku peamine eesmärk on aidata kaasa Lissaboni majanduskasvu ja töökohtade loomise strateegia elluviimisele eelkõige liigse halduskoormuse vähendamise teel. Konkreetseks tegevuseesmärgiks on tagada, et iganenud teavitamiskohustused kõrvaldatakse, nii et kaubaveosektor muutuks tõhusamaks. Kuna mõlemad eesmärgid peavad silmas ettevõtete halduskoormuse vähendamist ja ELi konkurentsivõime tugevdamist, kusjuures säilitatakse õiguskaitse endine tase, on need täielikus kooskõlas Lissaboni strateegia ja säästliku arengu strateegiaga.

Mõju hindamisel vaadeldi kahte põhimõttelist valikut:

1. võimalus. Poliitikat ei muudeta.

2. võimalus. Tühistatakse kohustus esitada andmeid veoteekonna ja selle pikkuse, veohindade ja muude veotingimuste kohta ning kasutatakse andmeid, mis pärinevad muudest allikatest, nagu saatekirjad ja veoettevõtjate raamatupidamissüsteemid, et oleks juurdepääs vajalikule teabele oleks jätkuvalt tagatud.

Tuleks eelistada 2. võimalust, sest see võimaldab säästetud kuludest ja tootlikkuse kasvust kasu saada, kusjuures oluline teave on jätkuvalt samas ulatuses kättesaadav.